لندن (مانیٹرنگ ڈیسک) انگلینڈ سیریز نا تیاری تیکن 2 دے ئی پریکٹس میچ آن پد ووسٹر شائر اٹ قومی گوازی گرک ولدا ٹریننگ اٹ اِن ایکشن مسر، انگلش کرکٹ بورڈ مسہ ٹیسٹ و مسہ ٹی ٹوئنٹی میچ آتا سیریز نا شیڈول ءِ جاری کریر، کورونا ٹیسٹ کلیئر کروک آ عمران خان و کاشف بھٹی تون اوار ہر مسٹ آ گوازی گرک اینو مانچسٹر ءِ سر مریرہ۔ دورہ انگلینڈ نا وخت آ اِرا دے ئی پریکٹس میچ آن پد ولدا 2 سیشن تیٹی اِن ایکشن مریرہ، بیٹنگ، باولنگ و فیلڈنگ نا ٹپس آتے ہیل کیرہ، مصباح الحق نا کماشی ٹی کوچنگ اسٹاف نا بھلو امتحان اس مریک۔ گوازی گرک نیٹ پریکٹس و فزیکل ٹریننگ اٹ جوان کارکڑد نشان ایترہ۔ ایلو کنڈآ مہماندار بورڈ مسہ ٹیسٹ و مسہ ٹی ٹوئنٹی میچ آتا سیریز نا شیڈول ءِ جاری کرے، اولیکو ٹیسٹ میچ 5 اگست آن بنا مریک۔ کورونا ٹیسٹ کلیئر کروک آ ورنا گوازی گر عمران خان، کاشف بھٹی و حیدر علی نا لاہور آن مانچسٹر سفر پورو مریک، ہر مسٹ آ گوازی گرک ووسٹر شائر اٹ ای سی بی نا نیگیٹو کوویڈ ٹیسٹنگ آن پد ٹیم ءِ جوائن کیرہ۔
